Takau kasturi

Takau kasturi (Eurylaimus ochromalus) ialah spesies burung takau dalam keluarga Eurylaimidae. Ia didapati di Brunei, Indonesia, Malaysia, Myanmar, Singapura, dan Thailand. Spesies ini banyak ditemukan di kawasan tanah rendah setinggi 700 meter di Semenanjung Tanah Melayu, 900 m di Sumatera, dan 1,220 m di Borneo.

Ia bersarang di hutan-hutan malar hijau, dipterokarp, kerangas di samping hutan sekunder dan ladang-ladang yang ditanam pokok besar.

Ciri-ciri 
Kepala, belakang dan jalur dada burung ini berwarna hitam; lehernya berjalur putih; belakang dan pasang sayapnya bercalit kuning. Dadanya berwarna merah jambu bertukar warna kuning ke arah perut. Paruhnya berwarna biru terang, dengan hujung berwarna hijau pada bahagian atas paruh.

Burung jantan menunjukkan dimorfisme seks dari burung betina yang tidak lengkap jalur dada hitamnya.

Tabiat

Makanan 
Burung ini memakan serangga termasuk belalang dan cengkerik, mentadak, kumbang, lalat, tebuan, lebah dan ulat bulu.

Pembiakan 
Burung-burung takau kasturi bersarang dekat sarang lebah untuk melindungi tenggekannya sama seperti burung takau rimba.

Burung ini bertelur 2–3 biji yang bercengkerang keras dalam satu sangkak. Telur-telur ini dieramkan burung jantan dan burung betina.

Rujukan

Pautan luar 
 Carian Google.
 Eurylaimus
Takau kasturi